Číslo spisu: NBS1-000-078-677

Číslo záznamu: 100-000-439-210

Dátum: 19.12.2022

**VYSVETLENIE**

informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), obdržal dňa 13.12.2022 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených v súťažných podkladoch v  nadlimitnej zákazke s názvom „Transformácia podporných služieb“ uverejnenej v Ú. v. EÚ/S 238 dňa 09.12.2022 pod číslom 2022/S 238-686318 a vo vestníku 262/2022 pod číslom 49968-MSS dňa 12. 12. 2022 (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 1:**

V rámci súťažných podkladov, bod 37. KRITÉRIA PRE HODNOTENIE PONÚK A PRAVIDLÁ ICH UPLATNENIA sa hovoří o kritériu číslo 2. - Osobné praktické skúsenosti kľúčových expertov č. 1 až č. 6 s inými projektmi v zmysle bodu 35.1.2.1 podľa pozície za predchádzajúcich 5 rokov od vyhlásenia verejného obstarávania za 40 bodov.

Mohli by sme požiadať o podrobnejší opis kritéria? Chceli by sme vás tiež požiadať o vysvetlenie požiadavky, že maximálny počet prijateľných osobných praktických skúseností (PSE) kľúčových expertov je 1 na jedného kľúčového experta. Týmto bodom sa myslí, že len jeden kľúčový expert môže mať danú osobnú skúsenosť s projektom (referenciu), alebo aj viacero kandidátov   
súčasne ? Prípadne ako sa vypočíta konečná hodnota kritéria?

**Odpoveď:**

Verejný obstarávateľ si Vám dovoľuje uviesť, že má za to, že v bode 37.9 Pravidlá na uplatnenie kritérií časti A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA súťažných podkladov je uvedený komplexný a konečný spôsob výpočtu bodovej hodnoty kritéria č. 2. Verejný obstarávateľ pridelí ponuke uchádzača maximálny počet bodov za kritérium č. 2 v prípade, ak bude mať každý jeho expert osobnú skúsenosť, navyše od tej osobnej skúsenosti, ktorou preukazuje pri každom z kľúčových expertov podmienku účasti podľa bodu 35.1.2.1 súťažných podkladov. Osobná skúsenosť jednotlivého experta musí spĺňať vlastnosti a požiadavky na ňu kladené, ktoré sú uvedené pri každom z jednotlivých kľúčových expertov v bode 35.1.2.1 súťažných podkladov. Sumárne, ak uchádzač preukáže pri každom z jednotlivých expertov dve (2) osobné praktické skúsenosti, z ktorých jedna sa použije na splnenie podmienky účasti a druhá na účel pridelenia bodov podľa kritéria č. 2, tak mu bude pridelená maximálna celková bodová hodnota (CBH) pre výpočet hodnoty kritéria č. 2, t. j. 6 bodov. Zároveň si Vám dovoľujeme uviesť, že pri uznávaní osobných praktických skúseností kľúčových expertov nie je uvedené, že predmetné osobné praktické skúseností kľúčových expertov musia byť rôzne a preto platí, že ak projekt spĺňa vlastnosti a požiadavky kladené, ktoré sú uvedené pri viac ako jednom kľúčovom expertovi, tak sa jeden konkrétny projekt môže použiť ako osobná praktická skúsenosť pri viac ako jednom príslušnom kľúčovom expertovi.

**Otázka č. 2:**

Zadávateľ ďalej požaduje u Experta č. 1 Senior projektový manažér certifikát PRINCE 2 Practitioner alebo iný obdobný ekvivalent (certifikát IPMA stupeň B, PMI CAPM na porovnateľnej úrovni ako Prince2 Practitioner). Mohol by zadávateľ objasniť, či bude akceptovať certifikát P30 Foundation ?

**Odpoveď:**

Obsahom certifikátu P30 Foundation, podľa informácii na webe vydavateľa certifikátu (https://www.axelos.com/certifications/propath/p3o-project-offices ), je preukázanie základnej znalosti terminológie v oblasti podpory projektového riadenia, štandardov   
a pravidiel pre fungovanie štruktúry pre podporu riadenia projektov, programov alebo projektového portfólia.

Certifikát P30 Foundation sa primárne týka oblasti podpory projektového riadenia   
a necertifikuje znalosti a prax projektového manažéra v oblasti riadenia projektu, čo je požiadavka na experta č. 1. Na základe vyššie uvedených skutočnosti verejný obstarávateľ **nebude akceptovať** certifikát P30 Foundation ako ekvivalent k certifikátu PRINCE 2 Practitioner alebo inému obdobnému ekvivalentu (certifikát IPMA stupeň B, PMI CAPM na porovnateľnej úrovni ako Prince2 Practitioner).

JUDr. Zora Vypušťáková

riaditeľka

odbor hospodárskych služieb